Ehdotus: neuvoston päätös, Euroopan yhteisöjen ja niiden jäsenvaltioiden sekä Viron tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta EY:n ja Viron assosiaationeuvostossa päätettävän neuvoa-antavan sekakomitean perustamisesta /* KOM/2001/0482 lopull. */





Ehdotus: NEUVOSTON PÄÄTÖS, Euroopan yhteisöjen ja niiden jäsenvaltioiden sekä Viron tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta EY:n ja Viron assosiaationeuvostossa päätettävän neuvoa-antavan sekakomitean perustamisesta (komission esittämä) PERUSTELUT Helmikuun 1. päivänä 1998 voimaan tulleen Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta tehdyn Eurooppa-sopimuksen 114 artiklassa määrätään, että assosiaationeuvosto voi päättää perustaa muita erityisiä komiteoita tai elimiä avustamaan sitä sen tehtävissä. Eurooppa-sopimuksen 114 artiklaa koskevassa yhteisessä julistuksessa n:o 8 sovittiin, että assosiaationeuvosto tarkastelee sopimuksen 114 artiklan mukaisesti neuvoa-antavan toimielimen perustamista, joka muodostuisi Euroopan unionin talous- ja sosiaalikomitean jäsenistä sekä vastaavista Viron osapuolista. Komissio ehdottaa sen vuoksi, että assosiaationeuvosto perustaa molempien sopimuspuolten talouselämän ja työmarkkinoiden eturyhmiä edustavan neuvoa-antavan sekakomitean sen suuren kiinnostuksen perusteella, jota ovat osoittaneet kummankin sopimuspuolen työmarkkinaosapuolet, joita on yhteisön puolesta edustanut talous- ja sosiaalikomitea sekä Viron tasavallan puolesta Viron talouselämän ja työmarkkinoiden osapuolet. Ehdotetun neuvoa-antavan sekakomitean on tarkoitus toimia vuoropuhelufoorumina kummankin sopimuspuolen työmarkkinaosapuolille. Se olisi hyödyllistä Viron työmarkkinaosapuolille, jotka tutustuvat talous- ja sosiaalikomiteassa harjoitettavaan kuulemismenettelyyn sekä Euroopan unionissa tapahtuvaan työmarkkinaosapuolten väliseen vuoropuheluun yleensä. Se olisi myös hyödyllistä Euroopan unionin työmarkkinaosapuolille, jotka tutustuvat Viron tasavallassa toteutettavien talous- ja yhteiskuntarakenteiden uudistusten sosiaaliseen ulottuvuuteen. Assosiaationeuvosto voi myös kuulla ehdotettua neuvoa-antavaa sekakomiteaa, ennen kuin se päättää selvästi yhteiskunnallisista asioista. Komitean kuuleminen on kuitenkin täysin assosiaationeuvoston harkinnassa. Ehdotetun neuvoa-antavan sekakomitean perustamisella ei ole rahoitusvaikutuksia yhteisön talousarvioon, koska Viron osallistujat vastaavat omista kuluistaan ja yhteisön kulut katetaan talous- ja sosiaalikomitean talousarviosta. Ohessa on edellä mainitun Eurooppa-sopimuksen tekemisestä 19. joulukuuta 1997 tehdyn neuvoston ja komission päätöksen 2 artiklan 1 kohdan mukainen ehdotus neuvoston päätökseksi assosiaationeuvostossa vahvistettavasta yhteisön kannasta. Ehdotus: NEUVOSTON PÄÄTÖS, Euroopan yhteisöjen ja niiden jäsenvaltioiden sekä Viron tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta EY:n ja Viron assosiaationeuvostossa päätettävän neuvoa-antavan sekakomitean perustamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, Euroopan hiili- ja teräsyhteisön perustamissopimuksen sekä Euroopan atomienergiayhteisön (Euratom) perustamissopimuksen, ottaa huomioon erityisesti Euroopan yhteisön perustamissopimuksen 300 artiklan 2 kohdan toisen ja kolmannen alakohdan, ottaa huomioon Eurooppa-sopimuksen tekemisestä Euroopan yhteisöjen ja niiden jäsenvaltioiden sekä Viron tasavallan välillä 19 päivänä joulukuuta 1997 tehdyn neuvoston ja komission päätöksen 2 artiklan 1 kohdan, ottaa huomioon komission ehdotuksen [1], [1] EYVL C ...., s... sekä katsovat seuraavaa: (1) Edellä mainitun Eurooppa-sopimuksen 114 artiklassa määrätään, että assosiaationeuvosto voi päättää erityisten komiteoiden tai elinten perustamisesta avustamaan sitä sen tehtävissä. (2) Euroopan unionin ja Viron tasavallan talouselämän ja työmarkkinoiden eturyhmien vuoropuhelulla voidaan vaikuttaa paljon Eurooppa-sopimuksen täytäntöönpanoon kokonaisuudessaan. (3) Vaikuttaa aiheelliselta, että tällainen yhteistyö tapahtuisi Euroopan yhteisöjen talous- ja sosiaalikomitean jäsenten ja Viron tasavallan talouselämän ja työmarkkinoiden osapuolten välillä, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Viron tasavallan välisellä Eurooppa-sopimuksella perustetussa assosiaationeuvostossa vahvistettavan yhteisön kannan, joka koskee neuvoa-antavan sekakomitean perustamista, on perustuttava kyseisen assosiaationeuvoston päätösluonnokseen, joka on tämän päätöksen liitteenä. Tehty Brysselissä Neuvoston puolesta Puheenjohtaja LIITE Luonnos: EUROOPAN YHTEISÖJEN JA NIIDEN JÄSENVALTIOIDEN SEKÄ VIRON TASAVALLAN ASSOSIAATIONEUVOSTON PÄÄTÖS N:o ...../01, tehty ... 2001, assosiaationeuvoston työjärjestyksen vahvistamisesta tehdyn päätöksen N:o 1/1998 muuttamisesta perustamalla neuvoa-antava sekakomitea ASSOSIAATIONEUVOSTO, joka ottaa huomioon Eurooppa-sopimuksen Euroopan yhteisöjen ja niiden jäsenvaltioiden sekä Viron tasavallan välisestä assosiaatiosta ja erityisesti sen 114 artiklan, sekä katsoo seuraavaa: 1. Euroopan yhteisön ja Viron tasavallan talouselämän ja työmarkkinoiden eturyhmien vuoropuhelulla ja yhteistyöllä voidaan vaikuttaa paljon Euroopan unionin ja Viron välisten suhteiden kehitykseen. 2. Vaikuttaa aiheelliselta, että tällainen Euroopan yhteisöjen talous- ja sosiaalikomitean jäsenten ja Viron tasavallan talouselämän ja työmarkkinoiden osapuolten välinen yhteistyö toteutetaan perustamalla neuvoa-antava sekakomitea. 3. Tämä tarkoittaa sitä, että päätöksellä N:o 1/1998 vahvistettua assosiaationeuvoston työjärjestystä on muutettava vastaavasti, ON PÄÄTTÄNYT SEURAAVAA: 1 artikla Lisätään assosiaationeuvoston työjärjestykseen seuraavat määräykset: "15 artikla Neuvoa-antava sekakomitea Perustetaan neuvoa-antava sekakomitea, jonka tehtävänä on edistää vuoropuhelua ja yhteistyötä Euroopan unionin ja Viron tasavallan talouselämän ja työmarkkinoiden eturyhmien välillä. Tällainen vuoropuhelu ja yhteistyö käsittää Euroopan unionin ja Viron tasavallan suhteiden kaikki taloudelliset ja sosiaaliset näkökohdat sellaisina kuin ne ilmenevät Eurooppa-sopimuksen täytäntöönpanon yhteydessä. Neuvoa-antava sekakomitea ilmaisee kantansa näiden alojen kysymyksistä. 16 artikla Neuvoa-antava sekakomitea muodostuu neljästä Euroopan yhteisöjen talous- ja sosiaalikomitean sekä neljästä Viron tasavallan talouselämän ja työmarkkinoiden eturyhmien edustajasta. Neuvoa-antava sekakomitea hoitaa tehtäviään, kun assosiaationeuvosto kuulee sitä, ja se toimii omasta aloitteestaan silloin, kun on kyse vuoropuhelun edistämisestä talous- ja yhteiskuntaelämän toimijoiden välillä. Neuvoa-antavan sekakomitean jäsenet valitaan sen varmistamiseksi, että komiteassa tulevat huomioon otetuiksi mahdollisimman tarkasti Euroopan unionin ja Viron tasavallan eri talouselämän ja työmarkkinoiden eturyhmät. Neuvoa-antavan sekakomitean puheenjohtajina toimivat Euroopan yhteisöjen talous- ja sosiaalikomitean jäsen sekä Viron jäsen. Neuvoa-antava sekakomitea hyväksyy oman työjärjestyksensä. 17 artikla Euroopan yhteisöjen talous- ja sosiaalikomitea sekä Viron talouselämän ja työmarkkinoiden eturyhmät vastaavat kumpikin omista henkilöstö-, matka- ja oleskelukustannuksistaan sekä posti- ja televiestintäkuluistaan, jotka aiheutuvat niiden osallistumisesta komitean ja sen työryhmien kokouksiin. Talous- ja sosiaalikomitea vastaa kokousten tulkkausmenoista sekä asiakirjojen käännös- ja jäljentämiskustannuksista, lukuun ottamatta Viron menoja, jotka koskevat tulkkausta tai kääntämistä viron kielelle/kielestä, ja joista vastaavat Viron talouselämän ja työmarkkinoiden eturyhmät. Muista kokousten järjestämiseen liittyvistä kustannuksista vastaa kokousten isäntänä toimiva sopimuspuoli." 2 artikla Tämä päätös tulee voimaan sen tekemistä seuraavan toisen kuukauden ensimmäisenä päivänä. Tehty Brysselissä Assosiaationeuvoston puolesta Puheenjohtaja